text: 羅元賓，字尚之，號天樂，浙江紹興府會稽縣人。明朝政治人物。生平.萬曆四十年擢河南道監察御史。二年，清軍侵畿輔，命守朝陽門，擐甲登陴，不解甲累旬。後巡按福建，平鍾斌亂。任間，厭逢迎、簡供給、汰冗員、省詞訟、嚴保甲、儲器械、謹烽火，使全閩獲安。五年巡視河東鹽政，仿澆灑之法，以溢額銀2.4萬兩助軍需。協理考選，諮訪皆不妄。七年掌河南道印，八年升太僕寺少卿，本年給假。十二年晉右副都御史，提督操江。十三年因病不可支，乞骸骨歸。甲申之變，家人匿不以聞。明年冬，偶見家塾課紙有弘光年號，乃大驚。家人遂告。不食三日而死。著有《西臺疏稿》、《天樂吟》等。家族.祖父羅萬化，禮部侍郎。
metadata: erhwenkuo/wikipedia-zhtw
metadata: 羅元賓
metadata: https://zh.wikipedia.org/wiki?curid=7434956